
Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 

Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem ie, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Şi întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Și 
S-a întrupat de la Duhul Sfânt şi din Maria Fecioara Şi S-a făcut om. 

Şi S-a răstignit pentru noi în zilele lui Pilat din Pont, Și a pătimit şi S-a îngropat. 
Și a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Și iarăşi va să vină cu slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morților şi viaţa veacului ce va să fie. Amin ! 


Condacul 1 

Prea cuvioasei maicii noastre Melania care din Roma a răsărit şi lumi odor de mult 
preţ s-a arătat, veniţi toţi dreptslăvitorilor creştini, ca împletindu-i cununi de laudă 
să-i cântăm: Bucură-te, Sfântă Melania, floare neveştejită în grădina lui Hristos! 


Icosul 1 

Îngerilor de bucurie pricinuitoare, iar nouă, celor din valea plângerii, fierbinte dă- 
ruitoare de mângâiere şi nădejde este viaţa ta, o, sfântă şi mulţumindu-ţi că ai stră- 
lucit printre noi, îţi grăim: 

Bucură-te, prea frumoasă mireasă a lui Hristos; 

Bucură-te, crin iubitor de feciorie; 

Bucură-te, parfum ce răspândeşti buna mireasmă a virtuţilor; 

Bucură-te, visterie nesecată de bunătate; 

Bucură-te, cea înveşmântată cu smerenia Stăpânului; 

Bucură-te, lauda călugăriţelor şi-a lor vrednică plată; 

Bucură-te, împlinitoarea osârdnică a Evangheliei sfinte; 

Bucură-te, rândunica neatinsă de materia lumii; 

Bucură-te, a Duhului Sfânt alăută melodioasă; 

Bucură-te, prietenă a celor ce te cheamă; 

Bucură-te, lumina şi lauda noastră; 

Bucură-te, pentru noi mijlocitoare şi fierbinte rugătoare; 

Bucură-te, Sfântă Melania, floare neveştejită din grădina lui Hristos! 


Condacul 2 

În aurorile cereşti te desfătezi acum de frumuseţea Mirelui tău, Melania prea cin- 
stită, de unde caută spre noi cei osteniţi de nenumărate ispite şi nevoi, ca rourându- 
te să-ţi înălțăm glas de mulţumire: Aliluia! 


Icosul 2 

Silită fiind spre nuntă de către părinţii tăi, Pinian cel care ţi-a fost rânduit soţ, nu a 
reuşit să stingă flacăra ce o aveai pentru Stăpânul, iar inima ta a devenit altar de 
jertfă, pentru care ascultă de la noi: 

Bucură-te, odraslă din părinți de frunte şi foarte bogaţi; 

Bucură-te, suflet împodobit cu înţelepciunea de sus; 

Bucură-te, că nu ai iubit mărirea cea lumească; 

Bucură-te, că singurul tău dor a fost să slujeşti Domnului; 

Bucură-te, că părinţii tăi nu au ţinut seama de el; 

Bucură-te, că pe Pinian îl priveai ca pe un frate; 

Bucură-te, că îndelung îl rugai spre păzirea fecioriei; 

Bucură-te, că şi cu lacrimi încercai să îl îndupleci spre aceasta; 

Bucură-te, că toată bogăţia doreai a i-o da numai să te lase liberă; 

Bucură-te, că el ţi-a promis a te asculta după ce vei rodi doi moştenitori ai averilor 
părinteşti; 

Bucură-te, că născând o fetiță ai făgăduit-o Domnului; 

Bucură-te, că măcar ea ţi-ai dorit a fi fecioară neprihănită; 

Bucură-te, Sfântă Melania, floare neveştejită din grădina lui Hristos! 


Condacul 3 

Văzând că nici după naşterea fetiţei nu ai fost slobozită de legătura însoţirii, mai 
mult ţi-ai înmulţit nevoinţele şi ostenelile, fericită. Încă şi să fugi ai cugetat, de nu 
te-ar fi oprit pe tine glasul apostolului care zice: “ Poruncesc nu eu, ci Domnul, ca 
femeia să nu se despartă de bărbat” şi “ bine este, femeie, de-ţi vei mântui bărba- 
tul”. Iar noi, văzând râvna ta cea mare, îţi cântăm: Aliluia! 


Icosul 3 

Ca un cerb însetat după izvorul curăției, aşa ţi-ai chinuit trupul cu postul şi pri- 
vegherea şi în taină purtai o cămaşă de păr aspru pe trupul tău cel firav. Ajută-ne şi 
nouă, celor doborâți de povara păcatelor ca întorcându-ne pe calea pocăinţei, să 
zărim lumina Învierii şi să zicem: 

Bucură-te, Sfântă Melania de doruri îngereşti plină; 

Bucură-te, că lacrimile nu ţi-au secat niciodată; 

Bucură-te, că ele erau mărturia dragostei pentru Hristos; 

Bucură-te, că nu primeai podoabe şi haine scumpe; 

Bucură-te, că podoaba ta era Hristos, Mărgăritarul cel nepreţuit; 

Bucură-te, că cu daruri îţi momeai slujnicele spre a nu-ţi vesti nevoinţele; 
Bucură-te, căci cu milostenii şi fapte bune îţi alinai durerea inimi; 

Bucură-te, că nădejdea nu ţi-ai pierdut în încercări; 

Bucură-te, şi ne întăreşte şi pe noi în necazuri şi boli; 

Bucură-te, şi ne învaţă să nu cârtim în ceasul ispitirii; 

Bucură-te, luminându-ne ca de-a pururi pe Domnul să-L slăvim; 

Bucură-te, îndemnătoarea noastră la rugăciune şi doxologie; 

Bucură-te, Sfântă Melania, floare neveştejită din grădina lui Hristos! 


Condacul 4 

Trecând o vreme ai zămislit din nou, şi apropiindu-se timpul să naşti, întru pome- 
nirea Sfântului Laurenţiu ai petrecut toată noaptea rugându-te, de dureri cumplite 
fiind cuprinsă, şi slăbind foarte, cu greu ai născut un băiat, care îndată fiind botezat 
a murit, iar tu ai dat slavă lui Dumnezeu zicând: Aliluia! 


Icosul 4 

După o naştere anevoioasă, epuizată şi sfârşită, te primejduiai, Sfântă Melania, a 
trece pragul veşniciei. De care lucru spăimântându-se Pinian, a făgăduit înaintea 
altarului Domnului a petrece în curăţie şi din acel ceas te-ai însănătoşit. lar noi, mi- 
nunându-ne de aceasta, îţi grăim: 

Bucură-te, că la timpul rânduit, Domnul ţi-a îndeplinit dorinţa arzătoare; 

Bucură-te, că EI n-a trecut cu vederea umilinţa sufletului tău; 

Bucură-te, că însănătoşirea ta a fost un semn pentru Pinian; 

Bucură-te, că astfel a înţeles că Domnul încuviinţează promisiunea făcută: 
Bucură-te, că şi alt semn i-a fost trimis prin moartea fetiţei la doar câteva zile; 
Bucură-te, că ostenelile tale nu au rămas fără de roade; 

Bucură-te, că Duhul Sfânt i-a grăit tainic, deşteptându-i doruri cereşti; 

Bucură-te, că îndată a început a uri deşertăciunea lumii; 

Bucură-te, că a se face monah I-ai făcut a jindui; 

Bucură-te, că uniţi fiind în Domnul, v-aţi pus averile în mâinile săracilor; 
Bucură-te, că n-aţi dorit comori pe pământ; 

Bucură-te, comoara noastră, în arşiţa sărăciei duhovniceşti; 

Bucură-te, Sfântă Melania, floare neveştejită din grădina lui Hristos! 


Condacul 5 

Care dintre pământeni poate pricepe oceanul nestăvilit de har ce însufleţea duhul 
tău spre lucrarea faptelor dumnezeieşti? Pe acesta neputându-l a-l cuprinde nici Pu- 
blicola, tatăl tău copleşit de durere s-a mutat la ceruri, implorându-ţi iertare şi mij- 
locirea: Aliluia! 


Icosul 5 

Uimire mare a căzut peste nobilimea romană, prea cuvioasă maică, văzându-ţi sâr- 
guința de-a împărţi scăpătaților mulţimea bogățiilor. Căci, atâta averi aveai, încât 
după împărat, nimeni nu te întrecea. Însă, dorit-ai a schimba slava cu smerita slu- 
jire a aproapelui şi purpura cu umila haină monahală, iar noi te lăudăm aşa: 
Bucură-te, stăpână peste cetăţi şi sate; 

Bucură-te, moştenitoare a ţinuturi din Italia şi Sicilia; 

Bucură-te, deţinătoare a proprietăți în Spania şi Galia; 

Bucură-te, şi în Britania şi Mauritania vestită stăpânitoare; 

Bucură-te, că Africa şi Cartagina se fălesc cu tine; 

Bucură-te, că pe toate le-ai închinat lui Hristos; 

Bucură-te, că asemeni unui buchet de flori nestemate 1 le-ai dăruit; 

Bucură-te, tezaur strălucitor al Romei; 

Bucură-te, mama orfanilor şi-a lor binefăcătoare; 

Bucură-te, zâmbetul dulce al nevoiaşilor şi năpăstuiţilor; 

Bucură-te, maica celor ce vor să le fii aproape; 

Bucură-te, acoperitoarea noastră în ziua judecății; 
Bucură-te, Sfântă Melania, floare neveştejită din grădina lui Hristos! 


Condacul 6 

Ctitoră de biserici şi mănăstiri ai fost maică prea lăudată căci pretutindeni pe unde 
au umblat sfintele tale picioare n-ai pregetat a face bine, dăruindu-te şi pe tine în- 
săți ofrandă bine primită lui Hristos şi viaţa ta ca o neîntreruptă cântare: Aliluia! 


Icosul 6 

Din averile ce le aveai, Sfântă Melania, ca nişte râuri mari curgeau îndurările tale 
în toată lumea. Apusul şi Răsăritul vestesc binefacerile tale, zicând: 
Bucură-te, că milostivirile tale au ajuns până în Mesopotamia şi Fenicia; 
Bucură-te, miluitoarea celor din Siria, Egipt şi Palestina; 

Bucură-te, purtătoarea de grijă a tuturor bisericilor şi mănăstirilor; 
Bucură-te, împodobirea lor cu mătăsuri şi veşminte cusute cu fir de aur; 
Bucură-te, că şi în casele de străini răsună daniile tale; 

Bucură-te, mângâierea săracilor, bolnavilor şi-a văduvelor; 

Bucură-te, cercetătoarea celor din închisori şi din temnițe; 

Bucură-te, răscumpărătoarea celor robiţi; 

Bucură-te, că ai liberat miile de sclavi ce îţi slujeau mai înainte; 
Bucură-te, că traiul tău era şi mai prost decât al sclavilor; 

Bucură-te, că nu te-ai lăsat robită decât de dragostea lui Hristos; 
Bucură-te, luându-ne sub mantia ocrotirii tale; 

Bucură-te, Sfântă Melania, floare neveştejită din grădina lui Hristos! 


Condacul 7 

Cufundaţi fiind în păcate grele şi apăsaţi de necruţătoarea conştiinţă, nu mai în- 
drăznim nici ochii, a ni-i ridica spre Cel răstignit şi de aceea alergăm la tine, Sfântă 
Melania. Cere nouă mila Stăpânului, ca prin mijlocirile tale fund izbăviţi, să-l cân- 
tăm: Aliluia! 


Icosul 7 

După treisprezece ani, ajunsă la aspră sărăcie, aveai să îmbrăţişezi calea desăvâr- 
şirii monahale, pentru care alături de Pinian ai cercetat monahii şi pustnicii din 
Egipt, Nistria şi Alexandria spre a afla tainele luptei duhovniceşti. Ajută-ne şi no- 
uă, cuvioasă Melania, să luptăm cu egoismul firii căzute din noi, şi biruind prin 
tine să spunem: 

Bucură-te, că sub acoperământul smereniei pururea te-ai adăpostit; 

Bucură-te, că smerenia ţi-a fost cununa tuturor virtuţilor; 

Bucură-te, că Maica Domnului ţi-a fost călăuză şi pildă; 

Bucură-te, că pentru dragostea ei şi a Fiului ei ai ales reaua pătimire; 
Bucură-te, mireasmă a Raiului ce ne înalți din ţărână; 

Bucură-te, ciocârhe prea dulce glăsuitoare în graiurile Duhului; 
Bucură-te, adiere de pace şi binecuvântare sufletelor învolburate; 
Bucură-te, nectar ce ne desfătezi cu dulceaţa solirilor tale; 

Bucură-te, strajă tare pentru sufletele slabe şi neajutorate; 

Bucură-te, călăuzitoarea celor neştiutori; 

Bucură-te, înţelepțirea noastră la ceas de cumpănă; 

Bucură-te, întărirea celor ce sunt în lupta nepătimirii; 

Bucură-te, Sfântă Melania, floare neveştejită din grădina lui Hristos! 


Condacul 8 

Mistuită fiind de râvna Domnului te-ai înălțat din treaptă în treaptă şi n-ai aflat ră- 
gaz până ce n-ai ajuns în Patria Cerească. Din slava Preasfintei Treimi, caută feri- 
cită, spre cei ce în sudori şi ispite îşi duc călătoria vieţii şi întăreşte-i a cânta: Ali- 
luia! 


Icosul 8 

De dorul singurătăţii fiind aprinsă, te-ai zăvorât într-o chilie strâmtă, pe Muntele 
Măslinilor, neprimind decât pe mama ta, Albina, la cinci zile şi pe fratele tău du- 
hovnicesc Pinian, pentru care ascultă unele ca acestea: 

Bucură-te, că mama ta ţi-a urmat vieții ascetice; 

Bucură-te, maică duhovnicească şi povăţuitoarea lui Pinian; 

Bucură-te, nevoitoare înflăcărată; 

Bucură-te, că două ceasuri într-un cufăr îngust şi scurt îţi aşezai trupul ostenit de 
priveghere; 

Bucură-te, că drept aşternut aveai un sac; 

Bucură-te, că din sacul pe care dormeai ieşeau viermi, arătând petrecerea ta cea 
rea; 

Bucură-te, că hrana ta era puţină pâine neagră sâmbăta şi duminica; 

Bucură-te, că untdelemn nu gustai decât de Paşti şi în marile sărbători; 

Bucură-te, că în postire te-ai asemănat marelui Antonie; 

Bucură-te, că pe satana l-ai făcut de ruşine; 

Bucură-te, înger în trup muritor; 

Bucură-te, văpaie serafimică de iubire; 

Bucură-te, Sfântă Melania, floare neveştejită din grădina lui Hristos! 


Condacul 9 
Veniţi toţi cei iubitori de Dumnezeu să o lăudăm pe plăcuta lui roabă, pe ceea ce s- 
a arătat tămăduitoarea celor bolnavi, mângâierea celor întristaţi, nădejde şi bucurie 

celor deznădăjduiţi şi ajutătoare în felurite năpaste şi scârbe, aducându-i prinos de 
Aliluia! 


Icosul 9 

Ritorii cei iscusiţi în înţelepciunea lumească nu se dumiresc de tine, sfântă, cum, 
lepădându-ţi întreaga avere ai ales traiul mai umil şi decât al celor mai săraci şi nu 
se pricep a zice către tine: 

Bucură-te, porumbița Domnului cea iubitoare de curăţie; 

Bucură-te, mireasa veşnicului Mire; 

Bucură-te, stea prea strălucită ce luminezi întunericul păcatelor; 

Bucură-te, izvor cristalin celor însetaţi de Dumnezeu; 

Bucură-te, îndemnătoarea multor tineri la calea monahală; 

Bucură-te, scară înaltă ce ne urci către Rai; 

Bucură-te, întăritoarea noastră pe Golgota vieţii acesteia; 

Bucură-te, nădejdea noastră neruşinată; 

Bucură-te, împăciuitoarea celor învrăjbiţi; 

Bucură-te, limanul celor prigoniţi şi asupriți; 

Bucură-te, împreună petrecătoare în toate împrejurările grele şi lunecoase; 
Bucură-te, şi fii cu noi când va fi să dăm seama înaintea marelui Judecător; 
Bucură-te, Sfântă Melania, floare neveştejită din grădina lui Hristos! 


Condacul 10 

Cum te vom lăuda maică prea cinstită? Sau cum îți vom mulţumi pentru milele ce 
le-ai arătat nouă nevrednicilor? Căci viaţa noastră cea împătimită este străină de 
laudele tale. Ci primeşte smerita noastră cântare: Aliluia! 


Icosul 10 

După paisprezece ani de zăvorâre, ai îngropat pe Albina cea în cucernicie mutată 
la Domnul şi iarăşi te-ai închis, într-o chilie încă şi mai strâmtă şi mai întunecată. 
Dar străbătându-ţi vestea pretutindeni, prea cinsitită ai ieşit după un an spre mân- 
tuirea altora şi făcând o mănăstire ai fost aşezată povăţuitoare la nouăzeci şi mai 
bine de fecioare, cu care îți zicem: 

Bucură-te, cea vădită de harul dumnezeisc; 

Bucură-te, că slăvind pe Hristos, ai fost slăvită de EI; 

Bucură-te, făclie ce n-a putut fi ascunsă sub obroc; 

Bucură-te, că pe surori le învăţai smerita cugetare şi ascultare; 

Bucură-te, că la răbdare şi nerăutate le îndemnai; 

Bucură-te, că spre urâţie şi priveghere le întăreai; 

Bucură-te, că în tăcere, la vorbirea cu Domnul le povăţuiai; 

Bucură-te, aducătoarea multor desfrânate la viaţa cea neprihănită; 

Bucură-te, înflăcărată insuflătoare de iubire; 

Bucură-te, că în fiecare zi te împărtăşeai cu Sfintele lui Hristos taine; 

Bucură-te, că în toate le slujeai, purtându-le de grijă maicilor tale; 

Bucură-te, că Pinian a adormit în Domnul într-una din mănăstirile întemeiate de ti- 
ne; 

Bucură-te, Sfântă Melania, floare neveştejită din grădina lui Hristos! 


Condacul 11 
Întoarce, Sfântă Melania de la calea rătăcirii şi din negura împietririi, pe cei ce zac 
în eresuri şi credinţe deşarte, că venind în turma Păstorului celui bun, să-l cânte cu 
tine: Aliluia! 


Icosul 11 

Ca o făclie în lume ai fost, prea lăudată, împrăştiind tuturor razele darurilor cereşti. 
Încă şi cu darul facerii de minuni şi al tămăduirii de boli te-a împodobit Mirele tău, 
iar noi, îndulcindu-ne de binefacerile tale, îţi grăim: 

Bucură-te, mare făcătoare de minuni; 

Bucură-te, vindecătoarea piciorului împărătesei Evdochia; 

Bucură-te, izgonitoarea duhului necurat din tânărul căruia demonul îi înţepenise 
gura; 

Bucură-te, că şi din mulţi alții ai alungat duhurile întunericului; 

Bucură-te, izbăvitoarea femeii celei primejduite de fătul mort ce îl avea în pântece; 
Bucură-te, că prin rugăciunile tale ai întors spre umilinţă încăpăţânarea lui Messa- 
la, cea mustrată în vis; 

Bucură-te, a multor bolnavi tămăduire; 

Bucură-te, că vorbind cu putere multă ai combătut vorbele cele înşelătoare ale sofi- 
ştilor şi împletiturile nestorienilor; 

Bucură-te, căci cu zelul pentru Ortodoxie ai ruşinat pe Origen; 

Bucură-te, că bolnavă fiind n-ai pregetat osteneala călătoriei pentru convertirea un- 
chiului păgân; 

Bucură-te, că diavolul ţi s-a arătat, lovindu-ţi şoldul cu o durere cumplită ce ai în- 
durat-o până la convertirea lui; 

Bucură-te, că ai cunoscut mai înainte ziua trecerii la Domnul; 

Bucură-te, Sfântă Melania, floare neveştejită din grădina lui Hristos! 


Condacul 12 

Săraci fiind de faptele cele bune şi slăbănogiţi prin încălcările poruncilor sfinte, ne- 
am făcut alungători ai harului Mângâietorului, dar avându-te pe tine, prea cuvioasă 
maică, îndrăznim căci nu vom fi ruşinaţi, ci vom rosti cântare de mântuire: Aliluia! 

Icosul 12 

Cântând laudele tale cu umilinţă şi evlavie ne plecăm rărunchii sufletelor noastre şi 
slăvindu-te, îţi mulțumim cu graiuri ca acestea: 

Bucură-te, maica noastră cea dăruită de Domnul şi cinstită de îngeri şi de oameni; 
Bucură-te, bucuria celor ce nădăjduiesc în tine; 

Bucură-te, îndrăzneala tuturor celor ce scapă la ajutorul tău; 

Bucură-te, izbânda noastră şi grabnică folositoare; 

Bucură-te, povăţuitoare tainică pe calea pocăinţei; 

Bucură-te, luminătoarea celor umbriţi de neştiinţă şi nepăsare; 

Bucură-te, binecuvântarea monahiilor şi îndrumătoarea lor pe culmile virtuţii; 
Bucură-te, înţelepţitoarea paşilor noştri întru lucrarea faptelor bune; 

Bucură-te, spaima dracilor şi arma împotriva lor; 

Bucură-te, rugătoare fierbinte pentru întreg neamul omenesc; 

Bucură-te, mijlocitoarea noastră la tronul dumnezeiesc; 

Bucură-te, aprigă apărătoare în ceasul cel mai de pe urmă al nostru; 

Bucură-te, Sfântă Melania, floare neveştejită din grădina lui Hristos! 


Condacul 13 (de 3 ori) 

O, prea slăvită Sfântă Melania, ceea ce lupta cea bună ai luptat şi cununa nestrică- 
ciunii ai luat de la Mirele tău, Hristos primeşte puţina noastră rugăciune şi soleşte 
către Domnul să privească cu îndurare spre păcătoşii robii săi şi izbăvindu-i de toa- 
te relele şi nevoile, să-i învrednicească veşnicei dănţuiri unde neîncetat răsună cân- 
tarea: Aliluia! 


Apoi, se zice iarăşi: 


Icosul 1 

Îngerilor de bucurie pricinuitoare, iar nouă, celor din valea plângerii, fierbinte dă- 
ruitoare de mângâiere şi nădejde este viaţa ta, o, sfântă şi mulţumindu-ţi că ai stră- 
lucit printre noi, îţi grăim: 

Bucură-te, prea frumoasă mireasă a lui Hristos; 

Bucură-te, crin iubitor de feciorie; 

Bucură-te, parfum ce răspândeşti buna mireasmă a virtuţilor; 

Bucură-te, visterie nesecată de bunătate; 

Bucură-te, cea înveşmântată cu smerenia Stăpânului; 

Bucură-te, lauda călugăriţelor şi-a lor vrednică plată; 

Bucură-te, împlinitoarea osârdnică a Evangheliei sfinte; 

Bucură-te, rândunica neatinsă de materia lumii; 

Bucură-te, a Duhului Sfânt alăută melodioasă; 

Bucură-te, prietenă a celor ce te cheamă; 

Bucură-te, lumina şi lauda noastră; 
Bucură-te, pentru noi mijlocitoare şi fierbinte rugătoare; 
Bucură-te, Sfântă Melania, floare neveştejită din grădina lui Hristos! 


Condacul 1 

Prea cuvioasei maicii noastre Melania care din Roma a răsărit şi lumi odor de mult 
preţ s-a arătat, veniţi toţi dreptslăvitorilor creştini, ca împletindu-i cununi de laudă 
să-i cântăm: Bucură-te, Sfântă Melania, floare neveştejită în grădina lui Hristos! 


Apoi se zice: 
Rugăciune către Sfânta cuvioasă Melania romana 


O, Sfântă cuvioasă Melania, ceea ce din dragoste pentru Hristos te-ai lepădat de 
toată dezmierdarea şi robia trupului şi ai ajuns să fii împreună cu Cel pe care cu 
osârdie L-ai iubit, îndrăzneală aflând către dânsul, caută spre cei care cu umilinţă şi 
cu evlavie aleargă la al tău sprijin şi nu trece cu vederea această puţină rugăciune a 
noastră, a nevrednicilor păcătoşi. 


Mijloceşte sfântă, pentru noi cei îngreunaţi şi slăbănogiți de mulţimea ispitelor şi 
frământărilor acestui veac mai înşelător şi mai primejdios ca oricând, ca Domnul 
Dumnezeu să ne întărească cu putere de sus a purta crucea suferinţei până la sfâr- 
şit, să ne păzească de toată înşelăciunea şi viclenia vrăjmaşilor văzuţi şi nevăzuţi, 
să ne lumineze mintea a petrece neabătuţi de la calea adevărului şi de la voia Sa, să 
ne călăuzească paşii pe drumul spinos şi strâmt al mântuirii, picurând în inimile 
noastre din izvorul nesecat al darurilor sale lacrimile curățitoare ale pocăinţei, 
duhul smereniei, al răbdării, şi al blândeţii, duhul curăţiei şi al dreptăţii, aprinzând 
în noi văpaia mistuitoare a dragostei care arde toţi spinii patimilor noastre, pre- 
gătind astfel sufletul a intra în Împărăţia cea veşnică a odihnei şi a bucuriei ne- 
sfârşite. 


Roagă pe Domnul, sfântă să păzească Biserica Sa întreagă şi nevătămată de toate 
eresurile şi schismele luminându-i pe conducătorii noştri să stea neabătuţi pe 
temelia adevărului, purtând mai departe tezaurul Ortodoxiei fără frică şi alunecări 
datorate slăbiciunilor noastre. 


Nădăjduim că prin rugăciunile tale fiind izbăviţi, să-l slăvim şi noi împreună cu ti- 
ne pe cel în Treime închinat: Tatăl şi Fiul şi Sfântul Duh acum şi pururea şi în vecii 
nesfârşiţi. Amin. 

ŞI apoi se face Otpustul: Doamne, lisuse Hristoase, Fiul lui Dumnezeu pentru ru- 
găciunile prea curatei Maicii Tale, ale Sfintei cuvioase Melania romana şi ale tu- 
turor Sfinților, miluieşte-ne şi ne mântuieşte pe noi. Amin! 


2 o o 


Nu se făleşte Roma, cetatea cea mare, cea prea strălucită şi mult vitează, nici se 
înalță şi se cinsteşte atâta pentru frumuseţea locului, pentru biruinţele ei, pentru 
vechimea şi pentru alte covârşiri, cât se slăveşte după vrednicie şi după cuviinţă se 
împodobeşte, pentru sfinţii robi ai Stăpânului Hristos, cuvioşii şi mucenicii care, cu 
fapte bune, au petrecut şi s-au luptat bărbăteşte cu vrăjmaşul şi au defăimat 
dezmierdările trupeşti şi toată desfrânarea, făcându-se celor mai de pe urmă pildă 
de petrecere îmbunătăţită. Chiar şi femeile, care sunt firi neputincioase, au săvârşit 
de-a pururea pomenitele nevoinţe vitejeşti şi strălucite biruinţe. 

Dintre acestea una este şi Sfânta Melania, care a odrăslit din părinți creştini drept- 
credincioşi şi a fost nepoata Sfintei Melania, aceea ce se zicea bătrâna, care a 
cercetat în muntele Nitriei pe mulți sfinți părinți şi multora a slujit din averea sa. În 
sfânta cetate a Ierusalimului, sârguindu-se treizeci şi şapte de ani, ca Avraam, cu 
iubirea de străini, o! cât de mulţi creştini a odihnit, dintre cei care veneau de la 
răsărit şi de la apus, de la miazănoapte şi de la miazăzi! Bisericilor şi mănăstirilor 
le-a făcut mult bine, pe monahi şi monahii le-a îndestulat cu toate cele de trebuinţă, 
închisorile şi temniţele erau pline de facerile ei de bine. În Roma, patria sa, la 
multe femei şi bărbaţi, a fost pricinuitoare de mântuire, povăţuindu-i cu sfatul cel 
folositor, spre calea ce duce la viaţa veşnică. A unei femei ca aceea, plăcută lui 
Dumnezeu, era nepoată această cuvioasă Melania, născută în Roma cea veche, din 
fiul ei, fiind de neam bun şi prea luminat, căci şi moşul şi tatăl ei erau din cei mai 
de frunte şi bogaţi romani. 


Melania, ajungând în vârstă, dorea să-şi păstreze fecioria şi pentru aceasta de multe 
ori supăra pe părinţii ei cu prea multe rugăciuni. Dar, de vreme ce ei nu mai aveau 
alt fiu, ci numai pe ea şi nu aveau pe cine să lase moştenitori ai bogăției lor, de 
aceea, fără voia ei, la paisprezece ani de la naşterea sa, au însoţit-o cu un bărbat, 
deopotrivă cu slava neamului celui bun, cu numele Apelian, care avea şapte- 
sprezece ani de la naştere. 


Săvârşindu-se nunta şi vieţuind ei în însoţire cinstită, Melania nu şi-a schimbat 
gândul, ca măcar dacă nu poate a-şi păzi fecioria, cel puţin să trăiască în curăție. 
De aceea ruga pe bărbatul său în tot eliuţăiil pici pisi curăţiei, adeseori 
ste nach şi cu etil dau, 'O er | 

EI nici n-o oprea cu totul de la acest gând al ei şi nici nu voia desăvârşit să o 
libereze, ci zicea către dânsa cu dragoste: "Nu este cu putinţă a fi acum aceasta, 
până ce nu vom vedea din noi moştenitori ai averilor pe care le avem. Pentru că 
nici cu nu mă voi lăsa de scopul tău cel bun - că este cu necuviinţă bărbatului a fi 
întrecut de femeie, în dorinţa cea dumnezeiască şi în faptă cea bună. Să aşteptăm 
până când va da Dumnezeu rod însoţirii noastre şi atunci vom alege viaţa în chipul 
pe care-l vei voi”. 


Melania s-a învoit cu sfatul bărbatului şi le-a dat Dumnezeu rod pântecelui parte 
femeiască, pe care, cum a născut-o, a făgăduit-o lui Dumnezeu pentru păzirea 
fecioriei, plătind datoria cea pentru sine; ca ceea ce pentru sine ea n-a putut păzi, 
fiind dată fără de voie însoţirii, aceea dorea să fie păzită fiica ei. Apoi şi spre altă 
viaţă mai înaltă pregătindu-se, a început mai mult a se deprinde cu înfrânarea şi 
postul, lepădându-se de toată plăcerea trupului, iar haine frumoase şi podoabe 
femeieşti de mult preţ nu voia să poarte şi la baie nu se ducea. Dacă cândva ar fi 
fost silită de bărbatul său sau de părinţi să se ducă la baie, apoi nedezgolindu-şi 
trupul îşi spăla numai faţa şi ieşea. Roabelor le poruncea şi le dăruia câte ceva, ca 
să nu spună la nimeni despre aceasta, apoi amintea făgăduinţa bărbatului său, 
zicând: "lată, acum avem moştenitor al averilor noastre. Să petrecem de acum 
singuri, precum mi-ai făgăduit". EI însă n-o asculta. 


Melania, văzând pe soţul ei neînduplecat, a cugetat să fugă pe ascuns într-o latură 
neştiută, lăsând tată, lăsând mamă, bărbat, fiică şi toate bogăţiile. Astfel, era 
cuprinsă de dorirea dumnezeiască şi de dragostea vieţii curate. Şi ar fi făcut aceasta 
de nu ar fi fost oprită de sfatul unor oameni cu bună cuviinţă, care îi spuneau aceste 
cuvinte apostoleşti: Celor ce s-au însurat, le poruncesc nu eu, ci Domnul, ca femeia 
să nu se despartă de bărbat. Şi iarăşi: Bine este femeie, de-ţi vei mântui pe bărbatul 
tău. Oprindu-se cu nădejdea mântuirii bărbatului, s-a lăsat de acest gând. 


Socotind, însă, mare greutate să fie robită cu legea însoţirii, Melania purta în taină, 
pe trupul său, o cămaşă de păr aspru, afară de vremea când ştia că are să fie văzută 
de bărbatul său şi în acea vreme o dezbrăca ca să nu se înştiinţeze bărbatul său de o 
viaţă ca aceea. Odată, văzând aceasta sora tatălui său, râdea de acea haină de păr, 

dosădind-o cu defăimări pentru deprinderea ei. Dar Melania a rugat-o cu multe 
lacrimi să nu spună nimănui. 


După o vreme, iar a zămislit în pântece şi se apropia să nască. Sosind pomenirea 
Sfântului mucenic Lavrentie, a petrecut toată noaptea fără somn, în plecarea 
genunchilor şi în citirea de psalmi, nevoindu-se a covârşi durerea cea firească 
dinaintea naşterii. Şi s-a făcut ziuă, dar ea n-a încetat rugăciunea cea cu multă 
osteneală şi se înmulţeau şi durerile naşterii, iar ea petrecea încă în rugăciuni. Apoi 
din osteneala rugăciunii de toată noaptea şi din durerea cea firească a slăbit şi cu 
greu a născut un prunc de parte bărbătească, pe care, botezându-l, îndată s-a dus 
din lumea aceasta către patria cerească. 


După această naştere, fericita Melania a fost cuprinsă de dureri mai grele, încât se 
primejduia de moarte. Bărbatul ei, stând înaintea patului, suferea mult pentru dânsa 
şi cuprins de jale, alergând la biserică, a căzut înaintea lui Dumnezeu cu multă 
tânguire, cerând ajutor din înălțime, iubitei sale soţii. Melania, având vreme cu bun 
prilej ca să aducă pe bărbat la scopul său, a trimis la dânsul, fiind el încă în 
biserică, zicând: De ă fim v | uvâi 


Bărbatul ei, iubind-o foarte mult şi preţuind sănătatea ei mai mult decât pe a sa, s-a 
supus voii ei şi a făcut făgăduinţă, în biserică, înaintea lui Dumnezeu, ca după 
aceea să petreacă împreună cu dânsa în neamestecare trupească. Întorcându-se 
slujitorul şi spunând acea veste Melaniei, îndată s-a bucurat cu duhul şi a început a- 
i fi mai uşor, pentru că durerea trupească s-a depărtat prin bucuria duhovnicească şi 
dreapta Celui Preaînalt, care ducea scopul dorinţei sale la bun sfârşit. 


Sculându-se Melania din patul durerii, nu după multă vreme, i-a murit şi fiica, 
odrasla cea frumoasă a fecioriei, ceea ce fusese făgăduită lui Dumnezeu. Moartea 
aceleia mai mult a deşteptat pe Apelian către păzirea curăţiei, iar mai vârtos când îi 
grăia Melania aceasta: WWezi că Insuşi Dumnezeul ă curat 


Astfel Apelian şi Melania, după însoţirea cea trupească a firii, au zămislit viaţa cea 
duhovnicească, mai presus de fire, petrecând în post şi în rugăciune, întru osteneli, 
întru omorârea trupului, unul pe altul îndemnându-se spre fapta bună. Apoi s-au 
sfătuit ca toate averile să le dăruiască lui Hristos, prin mâinile săracilor, iar ei cu 
totul să se lepede de lume şi să se facă monahi. 

Auzind părinții Melaniei hotărârea lor, îi opreau. De acest lucru Melania şi 
Apelian, mâhnindu-se foarte mult, într-o noapte se sfătuiau între dânşii, cum ar 
putea să se izbăvească de cursele lumii cea cu multe împletituri. Deodată, 1-a 
cercetat de sus un dar dumnezeiesc, căci au simţit mare şi bună mireasmă venind 
din cer, pe care nu era cu putinţă nici cu mintea a o ajunge, nici cu limba a o spune 
şi s-au umplut de acea mângâiere duhovnicească, încât au uitat toată mâhnirea lor. 
Apoi au fost cuprinşi de mai mare dorinţă de bunătăţile cele cereşti, iar lumea şi cu 
toate cele ale ei, li s-au făcut urâte. Atunci au vrut să lase toate şi să fugă undeva pe 
ascuns, ca să se facă monahi. Dar rânduiala lui Dumnezeu, altfel de cale le-a 
rânduit pentru lucrul cel dorit, căci, peste puţină vreme, a murit tatăl Melaniei şi 
aşa s-au liberat Apelian şi Melania, pentru a-şi arăta sârguinţele lor. 


Dar, de vreme ce aveau mulțime de averi pe care le făgăduise a le dărui lui Hristos 
prin mână săracilor, nu îndată s-au despărțit de lume şi de patrie. Deci şi-au ales 
petrecere lângă cetatea Romei, într-un sat oarecare, până ce vor împărţi toate 
săracilor, vieţuind precum începuseră, păzind curăţenia cu osârdie. 


Când această fericită doime şi-a ales această viaţă străină şi plăcută lui Dumnezeu, 
Apelian avea vârsta de douăzeci şi patru ani, iar Melania împlinea douăzeci. Cu 
adevărat mare minune era, că aflându-se într-acea vârstă, în care tinereţile ard ca în 
cuptorul Babilonului, cu focul patimilor trupeşti, această sfântă doime, avându-și 
viaţa împreună mai presus de fire, petreceau ca tinerii nearşi în cuptor şi aceasta se 
săvârşea prin voinţa fericitei Melania. Căci aceasta ca o înţeleaptă roabă a lui 
Dumnezeu şi pe sine se păzea cu dinadinsul şi pe bărbat îl ţinea în deşteptare încât 
ea se făcuse bărbatului ei învățătoare, povăţuitoare şi pe calea Domnului înainte 
conducătoare. 


Ducând o viaţă ca aceasta minunată, îşi vindeau averile şi le împărțeau fără cruţare 
celor ce le trebuiau. Iar diavolul urâtor de fapte plăcute lui Hristos s-a pornit asupra 
lor cu răutate şi a îndemnat pe un frate al lui Apelian, cu numele Sevir, care întru 
nimic socotindu-i le răpea averile, apoi văzând că nu 1 se împotrivesc lui şi nu ţin 
seamă de averile cele luate, a început şi mai mult a se întinde, făcându-se stăpân pe 
toate. Ei întru nerăutate răbdau, încredinţându-se lui Dumnezeu şi numai de aceasta 
le era mâhnire, că cele dăruite lui Hristos intră în mâinile omului zavistnic şi apoi 
mai puţin se dă la săraci, fiind jefuită partea lor. 


Domnul, Cel ce apără pe robii Săi şi-i scoate de la cei ce îi asupresc, a luminat pe 
binecredincioasa împărăteasă Verina. Aceasta auzind despre viaţa lor cea plăcută 
lui Dumnezeu, avea mare dorinţă să-i vadă şi de aceea, de multe ori, a trimis către 
Melania rugăciune să vină la palat să se întâlnească cu dânsa. Ca să nu se arate 

măreaţă că nu primeşte să se întâlnească cu împărăteasa, Melama a luat şi pe 
Apelian şi s-au dus amândoi. Era atunci legea pusă ca să nu îndrăznească nici o 
femeie a intra în casele împărăteşti cu capul acoperit. Însă ea, defăimând legea cea 
politicească, iar porunca fericitului apostol Pavel, fără nici o schimbare păzind-o, 
nici capul nu şi-a descoperit, nici rasa cea săracă cu care era îmbrăcată nu şi-a 
schimbat; ci aşa fiind îmbrăcată a mers la casele împărăteşti, neţinând seama de 
lucrurile cele de mult preţ care erau acolo. 


Mergând amândoi acolo, unde şedea împărăteasa, s-au închinat ei, după cum se 
cădea. Împărăteasa, văzând atita smerenie, s-a sculat din scaunul său pentru evlavie 
şi 1-a chemat lângă ea. Apoi i-a cinstit foarte mult şi se miră de îmbrăcămintea lor 
cea simplă şi de atâta smerenie. Îmbrăţişând-o pe Melania, i-a zis: "Fernicită eşti tu 
că ţi-ai ales o viaţă ca aceasta" şi i-a făgăduit că se va răzbuna pe Sevir îndată. lar 
ei au rugat-o ca să nu facă izbânda, ci numai să-l sfătuiască a nu mai fi vrăjmaş, 
căci ziceau: "mai bine este să fim asupriţi, decât să asuprim pe cineva; pentru că 
celui lovit peste obraz i se porunceşte în dumnezeiasca Scriptură să întoarcă şi 
cealaltă parte a obrazului. Deci mulțumim ţie, o! stăpână, pentru apărarea cea cu 
milostivire, iar izbândă asupra lui Sevir nu vrem, ci mai bine vrem ca să nu 
pătimească ceva pentru noi, căci destul este nouă de va înceta de acum a mai face 
rău şi a mai lua cele ce sunt, nu ale noastre, ci ale lui Hristos, ale săracilor, ale 
văduvelor şi ale scăpătaților. Apoi au rugat pe împărăteasă ca să-i lase liberi şi fără 
împiedicare a-şi vinde averile cele mai mari, adică cetăţi, sate, nu numai în Italia şi 
în ţinutul Romei, ci şi în Sicilia, în Spania, în Galia şi în Britania. 

Atâta bogăţie a moştenit de la părinţi Melania, încât după împărat nu mai era 
nimeni ca dânşii. Şi s-a dat lui Apelian şi Melanie: această voie, ca fără piedici să- 
şi vândă averile lor, care erau pretutindeni, precum vor voi. Atunci a vrut Melania 
să dea sorei împăratului unele daruri de mult preţ, dar aceea n-a voit să primească 
nimic, socotind prin aceasta, că se face fur de cele sfinte, adică a primi ceva din 
lucrurile lui Hristos. După aceea i-a liberat din palatul împărătesc, întru a lor 
petrecere, cu multă cinstire. 


De aici se vede că bogăția lor era foarte mare, căci casele pe care le aveau în 
Roma, nimeni nu putea să le cumpere cu adevăratul preţ. Mai pe urmă, arzându-se 
de barbari, s-au vândut cu mai mic preţ, iar banii s-au dat la săraci. Cu neîndoire 
este a zice că această cinstită doime, mai mare bunăvoire au arătat către 
Dumnezeu, decât lov, pentru că acela fără voie pierzându-și bogăţia sa, mulțumea 
lui Dumnezeu, iar aceştia de bunăvoie s-au lipsit de bogății şi au ajutat săracilor. 
La început viaţa aceasta se părea îngreuiată şi nu atât de lesnicioasă, dar mai pe 
urmă s-a arătat uşoară şi plină de mireasmă duhovnicească, pentru că jugul lui 
Hristos este bun şi sarcina uşoară. Diavolul, urâtorul binelui şi al desăvârşirii, 

ispitind, se lupta a-1 împiedica pe dânşii de la lepădarea de averi, prin iubirea de 
aur, căci, aducându-se în casa lor mulțime de aur de la satele ce se vânduseră, 
prinseseră oarecare dragoste de aur. Dar Melania, simțind pe vicleanul, îndată a 
zdrobit capul lui, socotind aurul ca tina şi împărțindu-l la săraci. 


Odată spunea fericita despre dânsa aceasta: 


Din averile ce aveau în Italia, ca nişte râuri mari curgeau îndurările lor prin toată 
lumea, până la marginile pământului. Pentru că trimeteau multă milostivire prin 
toată lumea, în Mesopotamia, Fenicia, Siria, Egipt, Palestina, tuturor bisericilor şi 
mănăstirilor de bărbaţi şi de femei, în casele cele primitoare de străini, la bolniţe, 
săraci, văduve şi la cei ce erau prin închisori, prin temnițe şi pentru răscumpărarea 
celor ce erau în robie. Astfel, se umpleau din mâinile lor, cele cu îndurare, Apusul 
şi Răsăritul. Apoi se grăieşte despre dânşii că au cumpărat oarecare ostroave întregi 
la locuri paşnice şi zidind mănăstiri în acele locuri, le dăruiau spre hrana rânduielii 
celei duhovniceşti. lar Sfintele biserici de pretutindeni le împodobeau cu aur şi 
argint, cu veşminte preoţeşti, cusute cu fir şi cu toate felurile de bogății. 


Apoi, lăsând în Italia foarte puţine averi nevândute au luat cu ei şi pe mama 
Melaniei, fiind încă în viaţă şi s-au suit în corabie, plecând în Sicilia; pe de o parte 
ca să-şi vândă averile ce le aveau acolo, iar pe de alta ca să cerceteze pe fericitul 
episcop Pavlan, părintele lor cel duhovnicesc. lar după plecarea lor din Roma, 
peste puţin timp năvălind barbarii, toate cele ce erau împrejurul cetăţii şi în tot 
pământul Italiei le-au pustiit cu foc de sabie; deci bine au făcut sfinţii că au vândut 
averile mai înainte de acea vreme, Dumnezeu rânduind aşa. Căci ceea ce era să se 
piardă în zadar fără nici o răsplătire de la Dumnezeu, aceea s-a făcut lor spre plată 
însutită, întru viaţa cea veşnică. Şi încă şi-au păzit întreagă vremelnica lor sănătate, 
ieşind din Italia, ca Lot din Sodoma, mai înainte de acea cumplită năvălire şi 
prădare de barbari. 

Deci mergând în Sicilia şi mângâindu-se de vederea Sfântului Pavlin, apoi bine 
rânduind averea ce aveau acolo au plecat în Libia şi Cartagina; şi mergând ei pe 
mare s-a ridicat un vifor cumplit şi învăluire mare, care ţinu multe zile, încât şi apa 
de băut se sfârşise în corabie, iar corăbierii şi o mulțime de slugi răbdau de sete. 
Deci cunoscând Melania că scopul călătoriei lor în Libia nu este după voia lui 
Dumnezeu a poruncit ca să întoarcă velele după vânt, punându-şi nădejdea în 
Dumnezeu, ca unde va voi El acolo să se îndrepteze corabia. 


Fiind duşi cu vânt grabnic, au sosit pe un ostrov, pe care cu puţin mai înainte de 
venirea lor, năvălind barbarii fără de veste îl robiseră, ducând cu dânşii o mulțime 
de bărbaţi, femei şi copii; şi au trimis răspuns la locuitorii acelui ostrov dacă vor 
să-şi răscumpere robii, iar de nu, pe toţi îi vor tăia cu sabia şi s-a pricinuit 
poporului plângere îndoită, pe de o parte că atâtea suflete ale rudeniilor lor erau 
duse în robie, iar pe de alta că au să moară de sabie şi n-au nici o nădejde de 
izbăvire; pentru că puţini aveau cu ce să-i răscumpere pe ai lor, fiind săraci. Deci 
auzind episcopul ostrovului aceluia despre venirea la dânşii a corăbiei de la Roma, 
a venit ca să ceară milostenie pentru răscumpărarea robilor şi a dobândit mai mult 
decât nădăjduia. Pentru că Melania cu bărbatul său, milostivindu-se spre dânşii, le- 
au dat atâta aur, cât le era de ajuns spre răscumpărarea tuturor robilor. 


Plecând de la ostrovul acela, cu vânt lin care le sufla într-ajutor, degrabă au ajuns 
în Cartagina. Acolo, ieşind din corabie, săvârşeau lucrul cel obişnuit, adică lucrul 
milosteniei, bine făcând bisericilor, mănăstirilor şi săracilor şi bucurând pe cei 
bolnavi; iar cetatea în care au petrecut vreme îndelungată se numea Tagasta. În 
acea cetate era un preot oarecare, cu numele Alipie, bărbat bun şi dascăl 
îndemânatic spre a învăţa pe cei ce-l ascultau. Pe acesta, iubindu-l ei foarte mult, 1- 
au împodobit biserica cu multe podoabe şi multe sate au cumpărat pentru acea 
biserică. Încă şi două mănăstiri au zidit acolo, una bărbătească - şi una femeiască. 
Cea bărbătească pentru optzeci de monahi, iar cealaltă femeiască pentru o sută 
treizeci de monahii şi cu tot felul de lucruri de trebuință şi de averi; apoi se 
îndeletnicea Sfânta Melania la mai mari postiri şi înfrânare, căci la început mânca 
odată în zi, la apusul soarelui, hrană puţină, vârtoasă şi uscată, după aceea a doua zi 
gustând numai, apoi într-a treia zi, cum şi toată săptămâna o petrecea fără hrană, 
afară de sâmbăta şi Duminica. 


Lucrul mâinilor ei era de a scrie, căci scria foarte frumos şi iute, încât nu scria 
altcineva mai bine decât dânsa, iar cărțile pe care le scria, fiind foarte bune, 
poruncea ca să se vândă şi preţul lor le da săracilor, căci era din agoniseala 
mâinilor ei. 

La citirea dumnezeieştilor Scripturi foarte mult se nevoia, căci, atunci când ostenea 
lucrul mâinilor ei sau cu scrisul, se îndeletnicea cu citirea; apoi dacă slăbeau ochii 
din citire multă, auzul ei îi ajuta să asculte ceea ce se citea de alții, iar dânsa 
asculta. Obiceiul ei era ca de trei ori într-un an să citească Testamentul cel Vechi şi 
cel Nou; iar cuvintele ce se află într-însele mai minunate, pe acelea întărindu-le cu 
ținere de minte, de-a pururea le avea pe buzele sale. Somnul ei era abia două 
ceasuri pe noapte şi acela nu pe pat, ci pe pământ, pe un sac din păr. Şi zicea că 
totdeauna se cuvine a fi treaz, pentru că nu ştia în ce ceas va veni tâlharul şi într- 
acest fel de trezire a vieţii deprindea şi pe fecioarele sale care-i slujeau; apoi pe 
mulți tineri i-a înduplecat pentru păzirea fecioriei şi a curăţeniei şi multe suflete din 
cei necredincioşi a dobândit şi le-a adus către Dumnezeu. 


Vieţuind în Cartagina şapte ani, a voit să vadă sfintele locuri de la Ierusalim. Deci, 
suindu-se într-o corabie cu maica sa şi cu Apelian, care-i era mai înainte bărbat 
după trup, iar acum frate duhovnic şi împreună postnic, fiind duşi de un vânt bun, 
au sosit în Alexandria şi au sărutat pe Sfântul Chiril, arhiepiscopul Alexandriei, 
cum şi pe un alt bărbat mai înainte-văzător, cu numele de Teodor. Şi mult 
folosindu-se din cuvintele lor, iarăşi au plecat în călătorie pe mare şi au ajuns la 
sfânta cetate a Ierusalimului, unde cu multă umilință şi cu nespusă bucurie a inimii 
înconjurau sfintele locuri, pe care Domnul nostru şi prea curata Maica lui 
Dumnezeu le-au sfințit cu prea sfintele lor picioare. Iar la Mormântul Domnului, 
fericita Melania de cu seară se închidea în toate nopțile la rugăciune. Acolo, cât de 
fierbinți rugăciuni înălța ea către Dumnezeu, plângând şi căzând la Mormântul 
Domnului şi sărutându-l. Zăbovind ei în Ierusalim, rămăşița averii lor din Italia s-a 
vândut de un prieten credincios al lor şi preţul li s-a trimis acolo la Ierusalim. 


Au voit a merge şi la Egipt ca să cerceteze şi să vadă acolo pe părinţii pustiei, şi să 
le slujească cu averile lor. Deci pe maica sa, care era foarte bătrână şi ostenită, au 
lăsat-o în sfânta cetate ca să zidească o casă de locuinţă, lingă muntele Eleonului; 
iar ei singuri au pornit în cale. Ajungând în Egipt umblau cercetând pe părinți cei 
din pustie şi mult folos îşi adunau sufletelor lor din vorbirea lor cea insuflată de 
Dumnezeu; multe îndurări încă au arătat şi acolo celor ce le trebuiau. În Egipt au 
aflat pe mulți din părinți care n-au vrut să primească milostenia ce li se da lor, 
fugind de aur ca de muşcătura de şarpe. 


Dintre ei era unul cu numele Ifestion, către care venind ei şi mult rugându-l să 
primească şi de la dânşii câţiva galbeni, n-a vrut să-i primească. Fericita Melania 
înconjurând chila lui şi luând seama averii lui celei pustniceşti, nimic n-a aflat 
decât numai o rogojină, un vas cu apă, puţină pâine uscată şi o coşnicioară, în care 
era sare; deci a pus în taină galbenii în coşniţa aceea, în care era sare. Ducându-se 

ei de la dânsul, nu s-a tăinuit lucrul acesta bătrânului; pentru că îndată, aflând aurul 
ascuns în coşniţa cu sare, a alergat în urma lor, cu glas mare zicând ca să stea puţin 
şi să aştepte; iar ei stând, bătrânul a arătat aurul, ținându-l în mâini şi zicea: "Nu-mi 
este de trebuinţă acest aur, pentru că nu ştiu ce să fac cu el şi pe ce să-l cheltuiesc, 
luaţi al vostru iarăşi". lar ei ziceau: "Dacă nu-ţi trebuie ţie, apoi îl vei da altora". lar 
bătrânul a răspuns: "Ce trebuie acesta aici şi la ce bun? Căci locul este pustiu, 
precum vedeţi”. lar ei nevrând să ia de la bătrân aurul înapoi, bătrânul l-a aruncat 
în râu şi s-a întors la chilia sa. 


De acolo iarăşi au venit în Alexandria, apoi în Nitria, pretutindeni înconjurând 
locaşurile cele pustniceşti, ca nişte albine zburând pe diferite flori, adunând 
dulceața mierii. Apoi s-au întors la Ierusalim, plini de bunătăți duhovniceşti, 
adunate din vorbirea cu sfinţii părinți pustnici şi au aflat precum au voit casa cea 
făcută de maica lor lângă Eleon şi s-au sălăşluit acolo. Melania s-a închis într-o 
căscioară strâmtă, punându-și hotar ca nici ea să nu vadă pe cineva şi nici altcineva 
pe ea; numai odată pe săptămână era cercetată de maica sa şi de Apelian, fratele 
său cel duhovnicesc; şi a petrecut într-acea închisoare paisprezece ani. Apoi maica 
ei fiind plină de fapte bune şi de nădejde s-a mutat către Domnul. 


Deci Melania făcând slujba cea datorită moartei, iarăşi s-a închis într-o căscioară şi 
mai strâmtă şi mai întunecată şi a petrecut un an. După aceasta, străbătând vestea 
pretutindeni despre dânsa şi mulţi venind la dânsa pentru folos, a ieşit din acea 
închisoare, spre mântuirea altora; apoi a făcut o mănăstire şi a adunat nouăzeci şi 
mai bine de fecioare; încât multe şi din cele păcătoase au alergat la dânsa şi 
povăţuindu-se în calea pocăinţei printr-însa vieţuiau cu plăcere de Dumnezeu. Apoi 
a aşezat în mănăstirea aceea egumenie, iar ea slujea tuturor ca o roabă şi ca o maică 
se îngrijea pentru toate; ea învăţa pe surori tot felul de fapte bune, mai întâi curăţia, 
apoi dragostea, fără de care nici o faptă bună nu se poate săvârşi; după acestea 
smerenia şi ascultarea, răbdarea şi nerăutatea. 


Apoi le spunea lor şi această poveste: A venit odată un tânăr la un stareț mare 
vrând ca să se facă ucenic, iar stareţul, arătându-i la început în ce chip se cuvine a 
fi ucenic, i-a poruncit Să ia un toiag şi să bată un butuc care era dinaintea uşii, cu 
lovituri mari, călcându-l cu picioarele. 


Iar ucenicul ascultând pe stareţul, a bătut lemnul cel neînsufleţit cât a putut şi apoi 
stareţul l-a întrebat: "Impotrivitu-s-a ţie butucul, ori s-a supărat? A fugit din locul 


său sau a venit asupra ta?” 


Ucenicul a răspuns: "Ba nu”. 

Starețul i-a zis: "Deci bate-l mai tare şi adaugă şi cuvinte mai aspre, dosădeşte-l, 
ocărăşte-l, necinsteşte-l, defaimă-l şi cu totul grăieşte-l de rău”. 


Făcând aceasta tânărul, l-a întrebat bătrânul: "S-a mâniat asupra ta butucul cel 
Ocărit? A grăit ceva împotrivă? Sau a cărtit sau a ocărât împotrivă”. 


Răspuns-a tânărul: "Ba nu, părinte, căci cum putea să răspundă ceva sau să se 
mânie, lemnul cel neînsufleţit?” 


Iar starețul a zis: "Dacă poţi să fii ca acel butuc, nemâniindu-te asupra celor ce te- 
ar fi bătut, nefugind de răni, negrăind împotriva celor ce ţi s-au poruncit, nici, 
fiind ocărit, să ocărăşti împotrivă; ci totdeauna să petreci ca lemnul, neclintit de 
nici un fel de supărare, atunci vino şi te fă ucenic; iar de nu, apoi nu te apropia 
nici de uşile noastre”. 


Cu acest fel de povestiri, fericita, învățând pe surori răbdarea şi bunătatea, le era 
foarte mult de folos. Încă şi biserică foarte frumoasă a făcut în acea mănăstire şi s-a 
sârguit a fi sfințită cu sfintele moaşte ale Sfântului prooroc Zaharia, ale Sfântului 
întâiului mucenic Ştefan şi ale celor patruzeci de mucenici. 


După aceea fratele ei cel duhovnicesc, care mai întâi i-a fost soţ după trup, fericitul 
Apelian, bineplăcând Domnului în viaţa cea monahicească s-a dus către Dumne- 
zeu. lar Melamia făcându-i cele ce se cuveneau cinstitei lui îngropări se pregătea 
către ieşirea din viaţă, aşteptând să moară degrabă; dar rânduiala Celui Prea Înalt a 
îndelungat viaţa ei spre mântuirea altora. A mai zidit după moartea celui ce-i 
fusese bărbat şi altă mănăstire pentru bărbaţi şi a cheltuit toată averea sa până la 
sfârşit, dându-le toate spre slava lui Dumnezeu, încât a rămas săracă cu trupul, ceea 
ce cu duhul de mult avea sărăcia. 


În acea vreme i s-a adus o scrisoare de la Constantinopol, de la un unchi al ei, cu 
numele Volusian Romanul. Acest Volusian era în acea vreme antipat al cetăţii 
Roma şi a venit din Roma fund trimis în Vizantia la împărat, dorind foarte mult să 
vadă pe nepoata sa, cuvioasa Melania. Pentru aceea a trimis la Ierusalim, rugând-o 
să vină în Vizantia, să se vadă. Dar Melania n-a vrut mai întâi să se ducă la dânsul, 
căci se temea ca nu cumva să fie neplăcută lui Dumnezeu călătoria ei - căci acela 
era încă în păgânătatea elinească; dar apoi, după sfatul părinților duhovniceşti, s-a 
dus, fiind îndemnată de nădejdea întoarcerii lui către Dumnezeu. 


Ducându-se ea pe uscat, oriunde i se întâmpla să intre în cetate, i se dădea de către 
toți mare cinste, pentru că Dumnezeu proslăvea pe aceea care-L slăvea. ŞI o 

întâmpinau arhierei, preoți şi cei mai mari ai cetăţii, popoarele şi egumenii 
mănăstirilor, primind-o cu mare dragoste, ca pe aceea care ar fi venit din ceruri; 
pentru că în toată lumea strălucea lumina faptelor ei bune şi a vieţii ei sfinte. Deci 
cetele celor sfințiți şi ale celor simpli, întâmpinând-o şi petrecând-o departe, îi 
făceau mare cinste. Apoi ajungând în Constantinopol, aşijderea a fost cinstită de 
împăratul Teodosie cel tânăr şi de împărăteasa Evdochia, cum şi de Sfântul patriarh 
Proclu, dar a găsit bolnav pe unchiul său Volusian, care văzând-o s-a minunat 
foarte mult de îmbrăcămintea ei monahicească şi de chinuirea trupului, căci faţa ei 
se uscase de multă postire şi osteneală, iar frumuseţea ei de mult se veştejise; apoi 
a strigat: "O, Melanio, iubita mea nepoată, cum te ştiam şi cum te-ai făcut fără 
chip, tu care mai înainte erai prea frumoasă”. 


Dar ce trebuinţă este de multă povestire? Căci cuvioasa Melania pe de o parte prin 
sine, iar pe de alta prin sfinţitul Proclu şi mai vârtos prin vorba cea de Dumnezeu 
insuflată şi cu sfaturi folositoare a făcut aceasta, că unchiul său degrabă s-a lepădat 
de păgânătatea elinească şi s-a botezat, învrednicindu-se dumnezeieştilor Taine; 
apoi peste puţine zile şi-a dat sufletul său în mâinile lui Dumnezeu şi a fost 
îngropat cu mâinile ei. Şi petrecând acolo vreme îndelungată, a mai întors la 
dreapta credinţă pe mulţi din eresul lui Nestorie, care pe atunci tulbura biserica; iar 
pe cei drepteredincioşi i-a sfătuit să nu se lase înşelați. Deci prin darul lui 
Dumnezeu avea atâta înţelepciune, încât nimic nu puteau spori împotriva ei 
vorbele cele întunecate ale sofiştilor şi cele cu multe împletituri ale nestorienilor; 
căci de dimineaţa până seara întrebând-o de dreapta credinţă, prea înţeleapta dădea 
astfel de răspunsuri încât tot Constantinopolul se minuna de înţelepciunea ei; 
fiindcă cuvioasa era foarte învățată în Scriptură, căci toată vremea vieţii sale o 
întrebuinţase în citirea dumnezeieştilor Scripturi şi se umpluse de darul Duhului 
Sfânt. 


După aceasta fericita s-a întors iarăşi la Ierusalim şi apropiindu-se de sfârşitul său, 
se pregătea către ieşirea din viaţa aceasta. 


Primise şi darul tămăduirilor de boli, dintre care să spunem puţine, pentru 
adeverirea darului lui Dumnezeu, care locuia într-însa: 


Împărăteasa Evdochia, numind pe cuvioasa maică duhovnicească, a venit la 
Ierusalim, pe de o parte ca să se închine sfintelor locuri, iar pe de alta ca să 
cerceteze pe cuvioasa Melania. Această împărăteasă din întâmplare şi-a scrintit un 
picior de la încheietură şi o durea foarte rău, încât nici a păşi nu era cu putinţă; dar 
numai că s-a atins de el maica Melania şi îndată s-a făcut sănătoasă. 

2 o ae 


O femeie oarecare tânără era muncită de diavol şi-i închisese gura încât nu putea să 
o deschidă cât de puţin măcar, nici să răspundă vreun cuvânt şi nici hrană să guste, 
iar din hpsă îndelungată de mâncare, mai mult decât din muncire diavolească, era 
să moară; pe acea femeie a tămăduit-o cuvioasa Melania cu rugăciunea şi cu 
ungerea de untdelemn sfințit, căci a ieşit dintr-însa diavolul şi s-a deschis gura, 
spre mulţumirea şi slava lui Dumnezeu; apoi mâncând bucate s-a făcut sănătoasă. 


totii 
Altă femeie, având prunc în pântece, se apropiase timpul să nască şi nu putea 
pentru că murise pruncul în pântecele ei şi ea era cuprinsă de mari dureri, încât se 
apropiase de moarte. Deci acestei femei i-au ajutat rugăciunile Sfintei Melania şi 
numai cât a pus brâul cuvioasei pe pântecele bolnavei, îndată a scăpat de sarcină, 
căci a ieşit dintr-însa pruncul cel mort şi s-a făcut sănătoasă şi a început a grăi. 


Cuvioasa văzând mai înainte ducerea ei către Dumnezeu a înconjurat toate sfintele 
locuri din lerusalim şi cele dimprejur, din Betleem şi Galilea. Apoi, sosind 
praznicul Naşterii Domnului nostru lisus Hristos, a fost la privegherea de toată 
noaptea, în peştera unde s-a născut Domnul şi acolo 1-a spus unei surori care îi era 
rudenie şi petrecea lângă dânsa, fiind nedespărţite, că acum săvârşeşte praznicul cel 
mai de pe urmă al Naşterii Domnului şi a plâns rudenia ei foarte mult. Apoi în ziua 
Sfântului mucenic Ştefan a fost în biserica lui la cântarea de toată noaptea. În acea 
zi, citind surorilor pătimirea sfântului mucenic, a adus şi către dânsele acestea, 
zicând că acum le-a făcut citirea cea din urmă; deci s-a făcut plângere mare între 
surori pentru dânsa, căci au priceput că acum are să se ducă dintre ele. lar ea cu 
cuvinte de Dumnezeu insuflate, precum îi era obiceiul, le mângâia mult, învăţându- 
le din belşug spre fapta bună. 


Apoi a intrat în biserică şi s-a ru 

Astfel, rugându-se şi nesfârşind rugăciunea, a început a boli cu trupul. Dar deşi era 
foarte slabă din pricina durerilor, însă nu înceta a merge la cântarea cea obişnuită a 
bisericii şi multe învățături dând surorilor de dimineaţa până seara. Apoi s-a 
împărtăşit cu prea curatele şi de viaţă făcătoare Taine, din mâinile episcopului 
Elevteropoliei, care venise cu clerul lui spre cercetarea ei. Apoi pe rudenia sa, care 
amar se tânguia după dânsa şi pe celelalte surori mângâindu-le cu cuvinte şi dând 
tuturor sărutarea cea mai de pe urmă a zis cuvântul acesta: 


Cu acest cuvânt şi-a dat duhul în mâinile lui Dumnezeu, culcându-se pe pat şi 
mâinile precum se cădea, singură punându-le pe piept în semnul Crucii şi ochii bi- 
ne închizându-i, în ziua de treizeci şi unu a lunii decembrie. 


Apoi s-au adunat la îngroparea ei toţi monahii, toate monahiile din toate mă- 
năstirile care erau împrejurul sfintei cetăţi şi făcând toată noaptea cântări de psal- 
mi, au îngropat-o cu cinste. Iar sfântul ei suflet s-a sălăşuit în curţile Domnului său, 
pe care L-a iubit şi căruia 1-a slujit cu osârdie în toate zilele vieţii sale, de a cărui 
răsplată fiind vrednică, împreună cu toţi sfinţii roagă acolo pentru noi păcătoşii pe 
Tatăl şi pe Fiul şi pe Sfântul Duh, un Dumnezeu în Treime, căruia se cuvine slava 
în veci. Amin. 


(Vieţile Sfinţilor - Viaţa cuvioasei maicii noastre Melania Romana) 

